กรมประชาสัมพันธ์ จัดกิจกรรมเสริมสร้างการรับรู้สู่การเลือกตั้ง ส.ส. ภายใต้ชื่อ เวทีเส้นทางการสร้างไทย เลือกตั้ง 62
กรมประชาสัมพันธ์ จัดกิจกรรมเสริมสร้างการรับรู้สู่การเลือกตั้ง ส.ส. ภายใต้ชื่อ “เวทีเส้นทางการสร้างไทย เลือกตั้ง62 “ เพื่อรณรงค์ให้คนรุ่นใหม่ใช้สิทธิ์เลือกตั้งในวันที่ 24 มีนาคมนี้พลโทสรรเสริญแก้วกำเนิด อธิบดีกรมประชาสัมพันธ์ เป็นประธานในกิจกรรมเสริมสร้างการรับรู้สู่การเลือกตั้ง ส.ส. ภายใต้ชื่อ “เวทีเส้นทางการสร้างไทย เลือกตั้ง62 “ โดยมีนางทัศนีย์ ผลชานิโก รองอธิบดีกรมประชาสัมพันธ์ ผู้บริหารและนักศึกษามหาวิทยาลัยราชภัฏบ้านสมเด็จเจ้าพระยา จำนวนกว่า 1,000 เข้าร่วมนางทัศนีย์ ผลชานิโก รองอธิบดีกรมประชาสัมพันธ์ กล่าวว่า สำหรับกิจกรรมเสริมสร้างการรับรู้สู่การเลือกตั้ง ส.ส. ภายใต้ชื่อ “เวทีเส้นทางการสร้างไทย เลือกตั้ง62 “ มีกลุ่มเป้าหมายคือกลุ่มคนรุ่นใหม่ที่จะเข้าใช้สิทธิ์เลือกตั้งเป็นครั้งแรก ซึ่งมีประมาณ 6.4 ล้านคนทั่วประเทศ ทั้งนี้กรมประชาสัมพันธ์ได้จัดกิจกรรมดังกล่าวที่สถาบันการศึกษาในแต่ละภูมิภาคจำนวน 4 ครั้ง และส่วนกลาง ซึ่งในครั้งนี้จัดขึ้นเป็นครั้งที่ 5  โดยประชาชนที่เข้าร่วมกิจกรรมจะได้รับความรู้ เข้าใจถึงระบบการเลือกตั้งรูปแบบใหม่ สามารถไปใช้สิทธิ์อย่างถูกต้อง((((เสียง))))ทั้งนี้รองอธิบดีกรมประชาสัมพันธ์ กล่าวเพิ่มเติมว่า กรมประชาสัมพันธ์ ได้เร่งประชาสัมพันธ์โดยใช้สื่อทุกช่องทาง ทั้งทางวิทยุ โทรทัศน์ สื่อออนไลน์ รวมถึงการจัดกิจกรรมสร้างการรับรู้และเข้าใจถึงการเลือกตั้งให้เหมาะสมกับทุกกลุ่มวัน เพื่อให้การเลือกตั้งที่จะมีขึ้นในวันที่ 24มีนาคมนี้ เป็นไปด้วยความเรียบร้อย